Den første navnefetteren, Gregorius (I.) kom i dansk-norsk tjeneste senest i 1641, da som underoffiser i Tønbergske regiment. Noen få måneder senere avanserte han til kaptein, og senere både oberstløytnant og major. Gregorius (I.) ble kommandant på Halmstad slott og deltok i Hannibalfeiden under stattholderen i Norge, Hannibal Sehested. Hans innsats i krigen omtales positvt både av Carl Oscar Munthe i ettertiden, og i sin samtid av Jørgen Bjelke.